РЕПУБЛИКА СРБИЈА

НАРОДНА СКУПШТИНА

01 Број 06-2/201-19

4. септембар 2019. године

Б е о г р а д

**З А П И С Н И К**

**СЕДНИЦЕ СЕДАМНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ, ОДРЖАНЕ 4. СЕПТЕМБРА 2019. ГОДИНЕ**

Седница је почела у 10 часова и 10 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 100 народних посланика, а применом електронског система за гласање утврђено је да је у сали присутно 129 народних посланика, односно да је присутна већина од укупног броја народних посланика и да постоје услови за рад Народне скупштине.

Председавајући је обавестио да су спречени да седници присуствују народни посланици: Снежана Б. Петровић, доц. др Иван Бауер, Јасмина Каранац и проф. др Жарко Обрадовић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Милена Бићанин, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, Божидар Делић, Милован Дрецун, Владимир Ђукановић, Марко Ђуришић, Зоран Живковић, Томислав Жигманов, Марко Зељуг, др Муамер Зукорлић, Марија Јањушевић, Горан Јешић, Чедомир Јовановић, Никола Јоловић, Миланка Карић, Ненад Константиновић, др Жарко Кораћ, мр Иван Костић, Мирослав Лазански, Момчило Мандић, Весна Марјановић, Мирослав Маркићевић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Милетић Михајловић, Љупка Михајловска, Дејан Николић, др Светлана Николић Павловић, Срђан Ного, Бошко Обрадовић, др Владимир Орлић, Соња Павловић, Владимир Петковић, Душан Петровић, Мира Петровић, Петар Петровић, Снежана Р. Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Звонимир Стевић, Мариника Тепић, Новица Тончев, Горан Ћирић, проф. др Јахја Фехратовић, Дубравка Филиповски, мр Горан Чабради, Александра Чабраја, Ненад Чанак, Гордана Чомић, проф. др Војислав Шешељ, Дејан Шулкић, Јован Јовановић, др Драган Весовић, Неђо Јовановић, Ивана Динић, Душан Милисављевић, Нада Костић и Војин Биљић.

Председавајући је подсетио да је седница Седамнаестог ванредног заседања Народне скупштине Републике Србије у Једанаестом сазиву сазвана на Захтев 156 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог закона о потврђивању Споразума између Владе Републике Србије и Владе Републике Парагвај о укидању виза за носиоце дипломатских, званичних и службених пасоша,** који је поднела Влада (број 011-1967/19 од 28. јуна 2019. године),

**2. Предлог закона о потврђивању Споразума између Владе Републике Србије и Владе Републике Мјанмарске Уније о укидању виза на дипломатске и службене пасоше,** који је поднела Влада (број 011-1815/19 од 7. јуна 2019. године),

**3. Предлог закона о потврђивању Споразума између Владе Републике Србије и Владе Републике Суринама о ослобађању од обавезе прибављања виза за носиоце обичних, дипломатских, службених и званичних/специјалних пасоша,** који је поднела Влада (број 011-1804/19 од 7. јуна 2019. године)и

**4. Предлог закона о потврђивању Споразума између Владе Републике Србије и Владе Доминиканске Републике о укидању виза за носиоце дипломатских и службених пасоша,** који је поднела Влада (број 011-1446/19 од 8. априла 2019. године).

Народна скупштина је, већином гласова (од 136 присутних народних посланика, 130 је гласало за, а шест није гласало), прихватила предлог народног посланика проф. др Владимира Маринковића да се обави:

**заједнички јединствени претрес о:**

**- Предлогу закона о потврђивању Споразума између Владе Републике Србије и Владе Републике Парагвај о укидању виза за носиоце дипломатских, званичних и службених пасоша,** који је поднела Влада (број 011-1967/19 од 28. јуна 2019. године),

**- Предлогу закона о потврђивању Споразума између Владе Републике Србије и Владе Републике Мјанмарске Уније о укидању виза на дипломатске и службене пасоше,** који је поднела Влада (број 011-1815/19 од 7. јуна 2019. године),

**- Предлогу закона о потврђивању Споразума између Владе Републике Србије и Владе Републике Суринама о ослобађању од обавезе прибављања виза за носиоце обичних, дипломатских, службених и званичних/специјалних пасоша,** који је поднела Влада (број 011-1804/19 од 7. јуна 2019. године)и

**- Предлогу закона о потврђивању Споразума између Владе Републике Србије и Владе Доминиканске Републике о укидању виза за носиоце дипломатских и службених пасоша,** који је поднела Влада (број 011-1446/19 од 8. априла 2019. године).

Председавајући је, сагласно члану 90. став 1. Пословника Народне скупштине, обавестио да су позвани да седници присуствују Ивица Дачић, први потпредседник Владе и министар спољних послова, амбасадор Аца Јовановић, вршилац дужности помоћника министра спољних послова и Божидар Јовановић, начелник Одељења за визну политику у Министарству спољних послова.

Затим је Народна скупштина прешла на рад по утврђеном дневном реду седнице, односно на **заједнички јединствени претрес o предлозима закона из тачака од 1. до 4. дневног реда.**

Председавајући Верољуб Арсић, потпредседник Народне скупштине, сагласно члану 170. став 1. и члану 157. став 2. Пословника Народне скупштине, отворио је заједнички јединствени претрес о:

**- Предлогу закона о потврђивању Споразума између Владе Републике Србије и Владе Републике Парагвај о укидању виза за носиоце дипломатских, званичних и службених пасоша,**

**- Предлогу закона о потврђивању Споразума између Владе Републике Србије и Владе Републике Мјанмарске Уније о укидању виза на дипломатске и службене пасоше,**

**- Предлогу закона о потврђивању Споразума између Владе Републике Србије и Владе Републике Суринама о ослобађању од обавезе прибављања виза за носиоце обичних, дипломатских, службених и званичних/специјалних пасоша** и

**- Предлогу закона о потврђивању Споразума између Владе Републике Србије и Владе Доминиканске Републике о укидању виза за носиоце дипломатских и службених пасоша.**

Уводно излагање о предлозима закона поднео је представник предлагача Ивица Дачић, први потпредседник Владе и министар спољних послова.

У заједничком јединственом претресу учествовали су народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања је председавајући, сагласно члану 27. и члану 87. ст. 2. и 3. Пословника, продужио рад седнице и после 18,00 часова), др Милорад Мијатовић, председник Посланичке групе Социјалдемократска партија Србије, Александар Шешељ, представник Посланичке групе Српска радикална странка, Драган Марковић, председник Посланичке групе Јединствена Србија, Душица Стојковић, представник Посланичке групе Српска напредна странка (којој је реплицирао народни посланик Драган Марковић), проф. др Миладин Шеварлић, Милија Милетић, проф. др Владимир Маринковић, Марија Јевђић, Снежана Пауновић, Јелена Вујић Обрадовић, Милисав Петронијевић, Љиљана Малушић, Мирјана Драгаш, др Александра Томић и Немања Шаровић (након чијег излагања је председавајући Ђорђе Милићевић, потпредседник Народне скупштине, у складу са чланом 87. Пословника Народне скупштине, одредио паузу у трајању од једног часа).

После паузе, седница је настављена у 15,00 часова.

У наставку заједничког јединственог претреса учествовали су народни посланици: Александар Марковић, Милорад Мирчић, Јелена Жарић Ковачевић, Миљан Дамјановић, Миланка Јевтовић Вукојичић, Милан Љубић, Србислав Филиповић, Мирко Крлић, Драган Шормаз, проф. др Марко Атлагић, Вера Јовановић, Драгана Костић и Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, као и министар Ивица Дачић.

Затим је председавајући Верољуб Арсић, потпредседник Народне скупштине, закључио заједнички јединствени претрес o предлозима закона из тачака од 1. до 4. дневног реда и сагласно члану 87. став 5. Пословника Народне скупштине, одредио среду, 4. септембар 2019. године, са почетком у 17 часова и 25 минута, као Дан за гласање о тачкама дневног реда седнице Седамнаестог ванредног заседања Народне скупштине Републике Србије у Једанаестом сазиву.

Применом електронског система за гласање, утврђено је да је у сали присутно 127 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ПАРАГВАЈ О УКИДАЊУ ВИЗА ЗА НОСИОЦЕ ДИПЛОМАТСКИХ, ЗВАНИЧНИХ И СЛУЖБЕНИХ ПАСОША**

Народна скупштина је, већином гласова свих народних посланика (од 128 присутних народних посланика, 128 је гласало за), усвојила Предлог закона о потврђивању Споразума између Владе Републике Србије и Владе Републике Парагвај о укидању виза за носиоце дипломатских, званичних и службених пасоша, у целини.

**2. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ МЈАНМАРСКЕ УНИЈЕ О УКИДАЊУ ВИЗА НА ДИПЛОМАТСКЕ И СЛУЖБЕНЕ ПАСОШЕ**

Народна скупштина је, већином гласова свих народних посланика (од 128 присутних народних посланика, 128 је гласало за), усвојила Предлог закона о потврђивању Споразума између Владе Републике Србије и Владе Републике Мјанмарске Уније о укидању виза на дипломатске и службене пасоше, у целини.

**3 тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ СУРИНАМА О ОСЛОБАЂАЊУ ОД ОБАВЕЗЕ ПРИБАВЉАЊА ВИЗА ЗА НОСИОЦЕ ОБИЧНИХ, ДИПЛОМАТСКИХ, СЛУЖБЕНИХ И ЗВАНИЧНИХ/СПЕЦИЈАЛНИХ ПАСОША**

Народна скупштина је, већином гласова свих народних посланика (од 128 присутних народних посланика, 128 је гласало за), усвојила Предлог закона о потврђивању Споразума између Владе Републике Србије и Владе Републике Суринама о ослобађању од обавезе прибављања виза за носиоце обичних, дипломатских, службених и званичних/специјалних пасоша, у целини.

**4. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ ДОМИНИКАНСКЕ РЕПУБЛИКЕ О УКИДАЊУ ВИЗА ЗА НОСИОЦЕ ДИПЛОМАТСКИХ И СЛУЖБЕНИХ ПАСОША**

Народна скупштина је, већином гласова свих народних посланика (од 128 присутних народних посланика, 128 је гласало за), усвојила Предлог закона о потврђивању Споразума између Владе Републике Србије и Владе Доминиканске Републике о укидању виза за носиоце дипломатских и службених пасоша, у целини.

Пошто је Народна скупштина обавила разматрање и одлучивање о свим тачкама дневног реда седнице, председавајући је, сагласно члану 102. Пословника, закључио седницу Седамнаестог ванредног заседања Народне скупштине Републике Србије у Једанаестом сазиву.

Седница је закључена у 17 часова и 30 минута.

|  |  |
| --- | --- |
| ГЕНЕРАЛНИ СЕКРЕТАР |  ПРЕДСЕДНИК |
|  |  |
|  Срђан Смиљанић |  Маја Гојковић |